TPOLY โมเดลธุรกิจที่แข็งแกร่ง ชู 2 ปัจจัยเด่นหนุนน่าเก็บ ซื้อ เป้า 7.2 บ.
TPOLY โมเดลธุรกิจที่แข็งแกร่ง ชู 2 ปัจจัยเด่นหนุนน่าเก็บ ซื้อ เป้า 7.2 บ.
19 ก.ย. 2560

บล.บัวหลวง ระบุในบทวิเคราะห์วันนี้(19 ก.ย.) บริษัท ไทยโพลีคอนส์ จำกัด (มหาชน) หรือ TPOLY แนะนำ “ซื้อ” ด้วยราคาเหมาะสมพื้นฐาน 7.20 บาท (อิง P/E กรอบล่างของผู้รับเหมาขนาดเล็ก แบบอนุรักษ์นิยม ที่ราว 20 เท่า) บริษัทมีโมเดลธุรกิจที่แข็งแกร่ง ที่เริ่มแสดงผลให้ได้เก็บเกี่ยวแล้วจากผลประกอบการที่พลิกเป็นกำไรตั้งแต่ปี 2016 และคาดจะเติบโตเฉลี่ย 37%/ปี (CAGR 2016-19) มาจากการเติบโตใน 2 แกนหลัก
1) ธุรกิจรับเหมาฯ ที่จะมี Backlog สูงถึง 6.0 พันล้านบาท สูงกว่าค่าเฉลี่ยในอดีตเป็นเท่าตัว หนุนโดยงานก่อสร้างโรงไฟฟ้าชีวมวล 4 แห่ง มูลค่า 3.2 พันล้านบาท ซึ่ง TPCH ได้รับ PPA มาเมื่อไม่นานนี้ และ 2) หลังจากก่อสร้างเสร็จบริษัทจะรับรู้กำไรค่าขายไฟฟ้า จากการที่ถือหุ้นใหญ่ใน TPCH นับเป็นการได้ประโยชน์ 2 ต่อ นอกจากนี้โอกาสที่การเติบโตต่อเนื่องจะมาจากโรงไฟฟ้าของ TPCH ที่อยู่ระหว่างพัฒนาอีกราว 3.0-5.0 พันล้านบาท และยังมีงานภาครัฐและเอกชนอื่นๆที่บริษัทรับงานปกติปีละ 2.0-3.0 พันล้านบาท จะเป็นโอกาสในการปรับประมาณการขึ้น